Peruning Kusko viloyatidagi Mapacho daryosiga yo‘lovchi avtobusining ag‘anashi oqibatida 23 kishi halok bo‘ldi, deb xabar bermoqda El Comercio nashri. Ma’lum qilinishicha, avtobus Puerto-Maldonado-Kusko yo‘nalishi bo‘yicha ketayotgan bo‘lgan. Dastlabki ma’lumotlarga ko‘ra, yo‘lning xavfli qismida avtobus 20 metrlik jarlikka tushib ketgan. Ta’kidlanishicha, avtobus 63 km/soat tezlik bilan ketayotgan bo‘lgan, biroq falokat vaqtida avtobusning tezligini kuzatishga imkon beruvchi yo‘ldoshli navigatsiya tizimi o‘chirilgan bo‘lgan. Politsiya falokat sabablarini aniqlashtirmoqda.